CELEX: 32020R1029
Language: lt
Date: 2020-07-15 00:00:00
Title: Komisijos įgyvendinimo reglamentas (ES) 2020/1029 2020 m. liepos 15 d. kuriuo nustatomas avienos ir ožkienos privataus sandėliavimo paramos paraiškų teikimo pagal Įgyvendinimo reglamentą (ES) 2020/595 galutinis terminas

16.7.2020   
               
               
                  LT
               
               
                  Europos Sąjungos oficialusis leidinys
               
               
                  L 227/10
               
            
         KOMISIJOS ĮGYVENDINIMO REGLAMENTAS (ES) 2020/1029
         2020 m. liepos 15 d.
         kuriuo nustatomas avienos ir ožkienos privataus sandėliavimo paramos paraiškų teikimo pagal Įgyvendinimo reglamentą (ES) 2020/595 galutinis terminas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 18 straipsnio 2 dalį,
         kadangi:
         
                     (1)
                  
                  
                     pagal Komisijos įgyvendinimo reglamentą (ES) 2020/595 (2) suteikta privataus sandėliavimo parama turėjo teigiamą poveikį avienos ir ožkienos rinkai;
                  
               
                     (2)
                  
                  
                     Komisijos įgyvendinimo reglamentu (ES) 2020/1007 (3) penkioms darbo dienoms sustabdytas privataus sandėliavimo paramos paraiškų teikimas;
                  
               
                     (3)
                  
                  
                     todėl privataus sandėliavimo parama už avieną ir ožkieną turėtų būti nutraukta ir turėtų būti nustatytas galutinis paraiškų pateikimo terminas;
                  
               
                     (4)
                  
                  
                     siekiant teisinio tikrumo, Įgyvendinimo reglamentas (ES) 2020/595 turėtų būti panaikintas;
                  
               
                     (5)
                  
                  
                     siekiant išvengti spekuliavimo, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;
                  
               
                     (6)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Avienos ir ožkienos privataus sandėliavimo paramos paraiškų teikimo pagal Įgyvendinimo reglamentą (ES) 2020/595 galutinis terminas yra 2020 m. liepos 17 d.
         
         
            2 straipsnis
            Įgyvendinimo reglamentas (ES) 2020/595 panaikinamas nuo 2020 m. liepos 17 d.
            Tačiau jis toliau taikomas sutartims, sudarytoms pagal tą reglamentą iki šio reglamento įsigaliojimo datos.
         
         
            3 straipsnis
            Šis reglamentas įsigalioja jo paskelbimo Europos Sąjungos oficialiajame leidinyje dieną.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. liepos 15 d.
            
               
                  Komisijos vardu
               
               
                  Pirmininkės pavedimu
               
               Wolfgang BURTSCHER
               
                  Generalinis direktorius
               
               
                  Žemės ūkio ir kaimo plėtros generalinis direktoratas
               
            
         
         
            (1)  OL L 347, 2013 12 20, p. 671.
         
            (2)  2020 m. balandžio 30 d. Komisijos įgyvendinimo reglamentas (ES) 2020/595, kuriuo skiriama avienos ir ožkienos privataus sandėliavimo parama ir iš anksto nustatomas jos dydis (OL L 140, 2020 5 4, p. 21).
         
            (3)  2020 m. liepos 9 d. Komisijos įgyvendinimo reglamentas (ES) 2020/1007, kuriuo sustabdomas avienos ir ožkienos privataus sandėliavimo paramos paraiškų teikimas pagal Įgyvendinimo reglamentą (ES) 2020/595 (OL L 223, 2020 7 10, p. 3).